חנות קונספט חדשה לרשת אופנת הנשים "קמדן אנד שוז" נפתחה במתחם אושילנד בכפר סבא, תחת השם "קמדן מרקט".
הסניף החדש והראשון של "קמדן מרקט" נפרש על שטח של 250 מ"ר וממוקם בקומת הכניסה במתחם אושילנד ובצמוד לחנות "קמדן אנד שוז" הפועלת במקום מיולי 2016. בשונה מהחנות הרגילה, חנות הקונספט החדשה "קמדן מרקט" מציעה בהנחות של 50%-80% ממחירם המקורי ובארבע רמות מחיר קבועות: 69- 79- 89 ו-99 שקלים בלבד לפריט.
לדברי מיטל שני, מבעלי הרשת "לאור הצלחתו הגדולה של סניף קמדן אנד שוז באושילנד, נבחר המתחם להקמת חנות הקונספט הראשונה שמציעה פרטי ייבוא בהנחות גדולות ובמחירים מפתיעים. פריטים אלו, אשר לוקטו בפינצטה מבוטיקים נבחרים, מוצעים לצרכן ב- 50%-80% הנחה ממחיריהם המקוריים בהם נמכרים כיום בבוטיקים באירופה". סניף זה של הרשת הוא הראשון שפועל בקונספט המיוחד ומהווה את הסניף ה- 19 של הרשת בארץ.